b'\n_START_ARTICLE_\nTheano (mytologia)\n_START_PARAGRAPH_\nTheano (muinaiskreikaksi \xce\x98\xce\xb5\xce\xb1\xce\xbd\xcf\x8e) oli kreikkalaisessa mytologiassa Pallas Athenen papitar Troijassa. H\xc3\xa4n oli traakialaisen kuninkaan Kisseuksen tyt\xc3\xa4r ja Antenorin, jonka sai lukuisia lapsia, puoliso. Ennen Troijan sotaa h\xc3\xa4nen perhekuntansa oli ottanut Menelaoksen ja Odysseuksen vastaan ja kehottanut luovuttamaan Helenan rauhan nimessa takaisin kreikkalaisille. T\xc3\xa4m\xc3\xa4n vuoksi kreikkalaiset s\xc3\xa4\xc3\xa4stiv\xc3\xa4t heid\xc3\xa4t kaupungin kukistuttua. My\xc3\xb6hemm\xc3\xa4n tradition mukaan Theanoa ja Antenoria pidettiin pettureina, jotka pettiv\xc3\xa4t Troijan ja luovuttivat palladionin, kaupunkia suojelleen Athenen veistoksen, kreikkalaisille.'